text: Respont li pére: «Que bone feme as dit:
   S’ensemble moi te voloies tenir
   Servirai toi pour amour a mon fil.
   Ja n’aras mal dont te puisse garir :
   Faille me Diex, se te fait a nul di.»
   Dist la pucele : «Sire, vostre merci.
   Il m'espousa al los de mes amis,
   Or sui malvaise, si me doit Diex hair,
   Si moi ne membre de çou que il me dist
   A icele eure que de moi departi.
   Quant tu pour lui me vauras retenir.
   Très or tenrai Damediu a mari:
   Ne me faura se jou le voel servir.»
   Quant ot la mére que la pucele dit.
   Que Damedeu servira pour son fil,
   Tout em plourant la baise enmi le vis;
   Plourent ensamble del duel de lor ami,
   L’une son fil et l’autre son mari.
  